Annie Proulx

Edna Annie Proulx [] (s. 22. elokuuta 1935Enotes.com, viitattu 26.10.2011 Norwich, Connecticut) on yhdysvaltalainen toimittaja ja kirjailija. Teoksissaan hän kuvailee usein Yhdysvaltojen vanhaa maaseutua, sen tavallisia ihmisiä, ja kiinnekohtana on maisema. 

Elämä
Proulx on isänsä puolelta kanadanranskalainen, äidin sukua tuli Amerikkaan pian Mayflowerin jälkeen. Proulx'n äiti oli taidemaalari. Proulx asuu Wyomingin maaseudulla lähellä Saratogan kaupunkia 300 hehtaarin Bird Cloudin maatilalla, talvet kaupungissa New Mexicon Albuquerquessa. Hän on tuotantonsa eri vaiheissa käyttänyt nimestään eri muotoja: E. A. Proulx, E. Annie Proulx, Annie Proulx. Proulxilla on kolme aikuista poikaa, ja hän on eronnut kolmesti.Jukka Petäjä, Maisema on ihmisen kehys ja varjo, Helsingin Sanomat, 26.10.2011 p. C 4  Hän on opiskellut historiaa ja tapahistoriaa, ja hän valmisteli tohtorintutkintoa, joka kuitenkin jäi kesken.

Ura
Proulx'n kaunokirjallisen tuotannon suppeus johtuu siitä, että hän työskenteli aiemmin toimittajana, jolloin hän kirjoitti myös joitakin tietokirjoja. Kaunokirjallisuuden pariin hän siirtyi vasta yli viisikymmenvuotiaana, kun lapset olivat muuttaneet pois kotoa. Syksyllä 2011 hänellä oli tekeillä romaani, jonka tapahtumat sijoittuvat osittain Kiinan Kantoniin.

Proulx'n kaunokirjallinen esikoisteos Postcard ilmestyi 1992, mutta sitä ennen hän oli kirjoittanut novelleja. Ensimmäisenä kaunokirjallisena tekstinä pidetään tieteiskertomusta "The Customs Lounge", joka ilmestyi syyskuussa 1963 If-lehdessä tekijänimellä "E. A. Proulx". Sitä varhaisempi oli tieteisnovelli "All the Pretty Little Horses", joka ilmestyi nuorisolehdessä Seventeen 1964. Sen jälkeen hänen novellejaan ilmestyi 1970-luvun lopulla Esquiressa ja Gray's Sporting Journalissa. 

Ensimmäinen novellikokoelma Heart Songs and Other Stories ilmestyi 1988, ja vuonna 1992 ilmestyi romaani Postcard, jonka kirjoittamiseen häntä kannustettiin ja johon hän sai apurahoja. Teoksesta hänelle myönnettiin 1992 NEA-palkinto ja 1993 Guggenheimin stipendiReadings and Conversations, The Cabin, viitattu 26.10.2011.

Palkinnot
Proulx on saanut useita kirjallisuusalan palkintoja. Esikoisromaanista Postcards hän sai vuonna 1993 PEN/Faulkner-palkinnon ensimmäisenä naisena palkinnon historiassa. Hänen toinen romaaninsa Laivauutisia (The Shipping News) sai kaunokirjallisuuden Pulitzerin ja National Book Awardin vuonna 1994. Alun perin The New Yorkerissa vuonna 1997 ilmestynyt ja myöhemmin vuonna 1999 ilmestyneessä novellikokoelmassa Lyhyt kantama: Kertomuksia Wyomingista (Close Range: Wyoming Stories) julkaistu novelli Brokeback Mountain sai vuonna 1998 O. Henry -palkinnon. Vuotta myöhemmin samaisessa lehdessä ja novellikokoelmassa ilmestynyt Maan muta (The Mud Below) toi Proulx'lle toisen O. Henry -palkinnon.

Filmauksia
Kahdesta Proulx'n teoksesta on tehty elokuva. Vuonna 2001 sai ensi-iltansa Lasse Hallströmin ohjaama Laivauutisia ja vuonna 2005 Ang Leen ohjaama Brokeback Mountain.

Teokset
 Sweet and Hard Cider: Making It, Using It and Enjoying It, 1980; with Lew Nichols, 
 Plan and Make Your Own Fences & Gates, Walkways, Walls & Drives, 1983, 
 The Gourmet Gardener: Growing Choice Fruits and Vegetables with Spectacular Results, 1987, 
 Heart Songs and Other Stories (1988), ; julkaistu uudelleen nimellä Heart Songs, jossa kaksi uutta novelliaArchive.org July 16,2011 (1994) 
Postcards, 1992, 
 The Shipping News, 1993, 
 Accordion Crimes, 1996, 
 Close Range: Wyoming Stories, 1999, 
 That Old Ace in the Hole, 2002, 
 Bad Dirt: Wyoming Stories 2, 2004, 
 Fine Just the Way It Is: Wyoming Stories 3, 2008, 
 Bird Cloud: A Memoir, 2011,  
 Barkskins, 2016, 

Suomennetut teokset
Laivauutisia, suom. Marja Alopaeus, 1997 (The Shipping News, 1993)
Vaarallinen harmonikka, suom. Marja Alopaeus, 1999 (Accordion Crimes, 1996) 
Lyhyt kantama: Kertomuksia Wyomingista, suom. Marja Alopaeus, 2001 (Close Range: Wyoming Stories, 1999) 
Ässä hihassa, suom. Marja Alopaeus, 2004 (That Old Ace in the Hole, 2002) 
Maan tomua: Kertomuksia Wyomingista 2, novellikokoelma, suom. Hanna Tarkka, 2007 (Bad Dirt: Wyoming Stories 2, 2004) 
 Näin on hyvä: Kertomuksia Wyomingista 3. suom. Juhani Lindholm 2011 (Fine Just the Way It Is: Wyoming Stories 3, 2008)

Lähteet

Aiheesta muualla


Luokka:Yhdysvaltalaiset kirjailijat
Luokka:Kirjallisuuden Pulitzer-palkinnon saaneet
Luokka:Vuonna 1935 syntyneet
Luokka:Elävät henkilöt